# Buit

### De Viquipèdia

S'anomena buit a l'absència de aire, o altres fluids i en general de qualsevol tipus de matèria. En física es defineix com l'absència de matèria en un volum determinat de l'espai.

A la pràctica aquesta condició és impossible d'aconseguir estrictament. Tant en l'enginyeria per la construcció de màquines, com en laboratoris per l'execució d'experiments, el buit absolut no es pot assolir i llavors es parla de buit parcial. En aquest buit parcial, les poques molècules restants exerceixen una determinada pressió sobre les parets del volum que les compren. És per això que aquest buit parcial s'expressa en unitats de pressió i sovint es compara amb la pressió atmosfèrica normal (la pressió que exerceix l'atmosfera a nivell del mar). La pressió és per tant una manera de mesurar en quin grau s'ha aconseguit crear el buit en un volum. La unitat de pressió del SI és el Pascal (Pa). També s'expressa en altres unitats com el torr o mil·límetres de mercuri (mmHg) usant l'escala baromètrica, o també com a percentatges de la pressió atmosfèrica en bars o atm (atmosferes).

## [edita] Crear buit

Per crear el buit d'una manera senzilla es parteix d'un cert volum, tancat hermèticament, i s'expandeix, creant un buit parcial dins del volum. Exemples d'aquest sistema es donen: als pulmons en respirar, que s'expandeixen i creen un cert buit dins d'ells (La diferència de pressió dins i fora dels pulmons hi fa entrar aire), i també per aspirar, absorbir o succionar. El mateix principi es fa servir en màquines com l'aspiradora o bombes d'aire.

També es pot fer ús d'una bomba d'aire per extreure l'aire dins una cambra de buit. A mesura que es va extraient l’aire queden menys molècules que empenyin contra les parets de la cambra, amb la qual cosa es redueix la pressió del seu interior. D'aquesta manera es pot aconseguir un bon buit però a causa de les fuites, efectes d'evaporació i sublimació a les parets de la cambra i els altres elements aquest mai serà perfecte.

## [edita] Altres tipus de buit

Apart del buit creat artificialment, hi ha també buits creats per la natura. Aquest és el cas per exemple del buit a l'espai exterior. La pressió al espai és molt petita i es pot dir que és quasi perfecte. Així i tot hi ha moltes partícules a l'espai i no es pot dir per tant que sigui perfecte. Dins del sistema solar, la major part d'aquestes partícules provenen del Sol, és el que s'anomena vent solar. Aquest vent solar es composa majoritàriament de fotons, però també de protons i heli, components principals de la corona solar.

## [edita] El buit a la mecànica quàntica

Si clàssicament és difícil obtenir un buit perfecte a causa de les fuites, efectes d'evaporació i sublimació, la mecànica quàntica estableix que les parets que delimiten el buit radien fotons com a conseqüència de la radiació de cos negre.

D'altra banda, segons la teoria quàntica de camps, l'energia del buit no pot ser mai zero. Això és per les fluctuacions del camp. Aquestes fluctuacions, anomenades fluctuacions del buit, tenen una vida molt curta i es deuen a la creació i anihilació de partícules virtuals.

El ple total és l'antítesi del buit i és també inassolible.

Obtingut de "http://ca.wikipedia.org../../../b/u/i/Buit.html"

Categories: Enginyeria | Física

##### Views

- Article
- Discussió
- Revisió actual

##### Cerca

##### En altres llengües

- Български
- Bosanski
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Italiano
- 日本語
- 한국어
- Lietuvių
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Tatarça
- Українська
- Tiếng Việt
- 中文